钦定古今图书集成/明伦汇编/官常典/第079卷 > 南平安王霄
## 钦定古今图书集成/明伦汇编/官常典/第079卷 > 南平安王霄

按《魏书广平王连传》：连无子，阳平王熙子浑继连。浑
薨，子飞龙袭，后赐名霄。身长九尺，腰带十围，容貌魁
伟，雅有风则，贞白卓然，好直言正谏，朝臣惮之。高祖特垂钦重，除宗正卿，右光禄大夫。诏曰：“自今奏事诸
臣相称可云姓名，惟南平王一人，可直言其封。”迁左
光禄大夫，太和十七年薨。赐朝服一具，衣一袭，东园
第一秘器，绢千匹。高祖缌衰，临霄丧，哀动左右，宴不
举乐。赠卫将军、定州刺史，赐帛五百匹，谥曰安王。子
纂袭。纂亦有誉于时，除恢武将军，进平西将军，领西
中郎将。出为安北将军、平州刺史。景明元年，薨于平
城。